DERROGACIÓN DA ORDENANZA DO PREZO PÚBLICO DE CURSOS E ACTIVIDADES FORMATIVAS NO ÁMBITO EDUCATIVO, PROFESIONAL, ARTÍSTICO E PERSOAL, E APROBACIÓN DA NOVA ORDENANZA
ADMINISTRACIÓN LOCAL — Municipal — Soutomaior (Ordenanzas e Regulamentos, 07/05/2018)

A Xunta de Goberno Local na sesión ordinaria de 28/03/2018 adoptou o seguinte ACORDO: 1.—Derrogar a actual ordenanza do prezo público pola realización de cursos ou actividades formativas no ámbito educativo, profesional, artístico e persoal realizadas polo Concello de Soutomaior 2.—Aprobación da nova da ordenanza do prezo público pola realización de actividades de lecer e tempo libre, cursos ou actividades formativas no ámbito profesional, artístico, e persoal realizadas polo concello de Soutomaior, nos termos que se recollen na mesma: 3.—Dita ordenanza entrará en vigor unha vez publicado o acordo no Boletín Oficial da Provincia e manterase vixente mentres non sexa derrogado expresamente ou modificada.4.—A parte non cuberta polos usuarios dos servizos ou actividades será financiada con cargo as partidas de gastos correntes da política de 2313.22699 do Orzamento Xeral.5.—Publicar o presente acordo no BOP e taboleiro de Anuncios do Concello. De conformidade co previsto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais e no exercicio da potestade regulamentaria recoñecida ao Concello de Soutomaior, na súa calidade de Administración Pública Territorial, polos artigos 4, 49, 70.2 e concordantes da Lei 7/85, de 2 de abril reguladoras das Bases de Réxime Local, establecese os prezos públicos por cursos ou actividades formativas no ámbito educativo, profesional, artístico e persoal organizados polo do Concello de Soutomaior. Están obrigados ao pagamento do prezo público regulamentado nesta ordenanza, quen se beneficien dos servizos prestados. No caso de que as persoas beneficiarias sexan menores de idade será o/a titor/a ou representante legal dos mesmos. O devengo deste prezo ten lugar no momento no que se efectúe a solicitude de matriculación correspondente, nacendo a obriga de pago cando se inicie a prestación do servizo. Cando exista a posibilidade de fraccionar a contía total en varios pagos, estipularanse as cantidades e prazos previamente nas bases.1.—A contía dos prezos públicos regulamentados nesta Ordenanza será fixada pola proposta para cada unha das actividades polo Concelleiro/a da área correspondente, atendendo ao estudo económico que se efectuará respecto de cada unha das actividades a realizar. A estes efectos, unha vez elaborado o estudo técnico e económico, elevarase proposta ao Concelleiro/a para a determinación do prezo público, dando conta do mesmo á Xunta de Goberno Local para a súa aprobación definitiva.2.—O prezo fixarase polo órgano competente de xeito que, polo número dos solicitantes, se cubra o custo total do mesmo. Sen embargo, cando existan razóns sociais, benéficas, culturais ou de interese público que así o aconsellen, debidamente acreditadas mediante informe técnico dos Servizos correspondentes, o órgano competente poderá fixar un prezo que non cubra o custo do mesmo, sempre que nos orzamentos exista consignación orzamentaria para a cobertura da diferenza existente.3.—Os criterios técnicos en base aos que se fixará o prezo público serán: a) a necesidade e a demanda social b) o seu carácter: lúdico, formativo, etc. c) rendabilidade social e o interese comunitario da iniciativa no contexto municipal d) duración da actividade e) os servizos que se inclúen f) o número de prazas mínimas e máximas g) idoneidade e necesidade de contratación externa de recursos materiais e humanos para a realización da actividade h) o custe económico e dispoñibilidade orzamentaria.4.—As tarifas deste prezo público queda determinado para as actividades que teñen un carácter periódico nas programacións do seguinte xeito: 5.—As tarifas deste prezo público queda determinado para as actividades que teñen un carácter único e puntual nas programacións específicas de cada trimestre quedando do seguinte xeito: Establécense as seguintes bonificacións e exencións: 1) Cando no mesmo grupo familiar teña máis dun participante se aplicarán as seguintes bonificacións: 2) Cando as persoas inscritas sexan beneficiarias da prestacións como RISGA ou similares prestacións quedarán exentos da taxa. Determinarase en cada actividade o número de prazas dispoñibles obxecto desta bonificación en función do tipo de actividade. Esta exención concederase polo Concello a petición do interesado acompañado dos seguintes documentos: 3) Cando as persoas estén en situación puntual de emerxencia ou se consideren en risco de exclusión social quedarán exentos da taxa. Terán que acreditar tal condición previo informe da Traballadora Social do Concello, dunha institución análoga ou de persoal técnico acreditado para certificar tal condición.4) Cando todos os membros da unidade familiar se atopen en desemprego e poidan acreditalo bonificarase un 50%. 1.—As tarifas dos cursos e actividades liquidaranse en efectivo no que lugar que se indique nas bases da actividade ou mediante transferencia bancaria que haberá que ingresar na Tesourería Municipal ou entidade colaboradora que ao efecto se designe, segundo conveña. No caso de efectuarse o pago en efectivo a responsable técnica da actividade deberá efectuar o ingreso do recadado nas contas bancarias que ten abertas o Concello no termino municipal e entregar informe de ingresos na Tesourería Municipal.2.—Cando por causas non imputables ao obrigado o pago non se preste ou desenvolva o servizo, procederase á devolución da tarifa correspondente. No resto dos casos unha vez cumprimentada a inscrición non se devolverá o importe aboado agás cando a actividade se cancele por falta de alumnado suficiente ou calquera outra circunstancia. Esta Ordenanza entrará en vigor e comezará a aplicarse o día seguinte da súa publicación no Boletín Oficial da Provincia, permanecendo vixente en tanto non se acorde a súa modificación ou derrogación expresa. Coa entrada en vigor da presente Ordenanza queda derrogada a actual ordenanza nº 27 ORDENANZA DO PREZO PUBLICO POLA REALIZACIÓN DE CURSOS OU ACTIVIDADES FORMATIVAS NO ÁMBITO EDUCATIVO, PROFESIONAL, ARTÍSTICO, E PERSOAL REALIZADAS POLO CONCELLO DE SOUTOMAIOR aprobada pola Xunta de Goberno Local 11/02/10 En Soutomaior 9 de abril de 2018 O ALCALDE